מזג האוויר הורס לנו את הבית: כמה נשלם על נזקי הסופה?
לפי התאחדות קבלני השיפוצים, נזקי מזג האוויר לרכוש צפוי להגיע ל-50 מיליון שקל. עבודות האיטום והשיפוצים צפויים להסתכם בכ-20 מיליון שקל ונזקי הרכוש צפויים להסתכם בכ-30 מיליון שקל נוספים. הנזק העיקרי נגרם עקב נפילת עצמים ומים שחדרו לבתים.
לדברי ערן סיב, יו"ר התאחדות קבלני השיפוצים, "הנזק הגדול ביותר הינו בדירות גג ובגגות מרוצפים שסבלו מחדירת מים עקב איטום לקוי, כמו כן במקרים רבים נתגלו נזילות מקומות עליונות לקומות תחתונות - מה שגרם לנזק ברכוש".
"במקרים רבים לא היתה אפשרות לאטום תוך כדי הגשמים והסופות ולכן המים המשיכו לחדור לתוך הבית. אין אפשרות לאטום במהלך גשם מכיוון שלא ניתן לאטום משטח רטוב. צריך להמתין להתייבשות ורק לאחר ההתייבשות יש אפשרות לאטום" סיכם סיב.